Publication: Magyar Közlöny
Issue: MK-2004-1 (Year: 2004, Number: 1)
Era: 2004-2010
Section: kialakításáról szóló 124/2003. (VIII. 15.) Korm. rendelet
Paragraph Index: 20

o) strukturális alapok: — Európai Regionális Fejlesztési Alap: az Európai Unió azon pénzügyi alapja, amely az elmaradott régiók fejlesztésével és strukturális felzárkóztatásával hozzájárul az Európai Közösségben meglévõ fõbb regionális egyenlõtlenségek mérsékléséhez, — Európai Szociális Alap: az Európai Unió azon pénzügyi alapja, amely hozzájárul az Európai Közösségben a foglalkoztatás növekedésének elõsegítéséhez, a munkavállalók földrajzi és szakmai mobilitásának növeléséhez, valamint az ipari változásokhoz és a termelési rendszer fejlõdéséhez való alkalmazkodás megkönnyítéséhez, különösen a szakmai képzés és átképzés segítségével, támogatja a munkanélküliség megelõzésére és a munkanélküliség elleni küzdelemre irányuló intézkedéseket, valamint a humán erõforrások és a munkaerõpiacba történõ társadalmi beilleszkedés fejlesztésére irányuló intézkedéseket, — Európai Mezõgazdasági Orientációs és Garanciaalap orientációs részlege: az Európai Unió azon pénzügyi alapja, amely az agrárgazdaság szerkezetátalakítását és a fenntartható vidékfejlesztést támogatja, kiegészítve a közös agrárpolitika eszközrendszerét, azon régiókban, ahol a vásárlóerõ-paritással mért egy fõre jutó bruttó hazai termék kevesebb, mint a közösségi átlag 75%-a, — Halászati Orientációs Pénzügyi Eszköz: az Európai Unió pénzügyi alapja, amely a halászati és akvakultúra szektorhoz, valamint ezen szektor termékeinek feldolgozásához és értékesítéséhez nyújt támogatást, összhangban a közös halászati politikával.

Source: https://magyarkozlony.hu/hivatalos-lapok/a0fec6965a9a0067f5b24dfd5fa1a91214025813/dokumentumok/e5a728e4b53e6e0aa02ea479d3acecc045699f16/letoltes